پریتاگوراس

پریتاگوراس یا پروتاگوراس   اتا پیشاسقراطی فیلسوف بی‌یه که سوفسطایی مکتب دله دیّه. وه اولین کسی بی‌یه که فلسفه یاد بدائن وسّه، شه شاگردون جه پول گیته. وه حدود سال ۴۵۰ پیش از میلاد اسم درهکرد بی‌یه و پریکلس، آتن ِشهردار، جه خارِ رابطه داشته. وه پیش از این که فلسفه په بوره، بارکش بی‌یه. پریتاگوراس خله سفر شی‌یه و آخرسر هم ونه لوتکا غرق هکته و وه بمرده.

پریتاگوراس حقیقت ره مطلق ندونسته و گته هر استدلالی ره بنشنه اتی استدلال جا جواب هاکردن. وه آدمون ره همه‌چیزِ معیار دونسته. حتا گته که نتومبی دَربَوِریم که خدائون واقعاً وجود دارننه یا نا؛ چون وشون جه خله کم دومبی و امه عُمر کفاف نکنده. وه ره کُفر باتن وسّه آتن دله محاکمه هکردنه و دادگاه وه ره اعدام حکم هدا ولی ونه شاگردون دست بهم هدانه و وه ره فراری هدانه که بورده سیسیل وَری دیّه تا بمرده. افلاطون شه اتا کتاب دله ونه نوم ره یارنه و اتا آسنی (=داستان) گنه که پریتاگوراس و سقراط اونجه گپ زنّه.

 منابع 

رج:پیشاسقراطی فیلسوفون